**PRIJEDLOG UGOVORA O NABAVI ROBA**

Kućna pomoć, Markušbrijeg 130B, 49253 Lobor, OIB: 94136080501, e-mail: kucnapomoc@kucnapomoc.hr, zastupana po predsjedniku Damir Hubak

(u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_, \_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_, poslovni žiro račun broj \_\_\_\_\_\_\_\_\_\_\_\_\_\_\_\_\_\_\_\_\_\_, zastupan po\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Ponuditelj/zajednica ponuditelja)

zaključili su sljedeći

**UGOVOR**

**o nabavi potrepština za kućanstvo i osobnu higijenu za krajnje korisnike**

**UP.02.1.1.05.0197**

**UVOD**

**Članak 1.**

(1) Na temelju provedenog javnog nadmetanja s namjerom sklapanja ugovora o nabavi s jednim gospodarskim subjektom na razbolje od 24 (dvadesetčetiri) mjeseca, evidencijski broj nabave: 01-2018., Naručitelj je Odlukom o odabiru broj \_\_\_\_\_\_\_\_\_\_\_\_\_\_ odabrao ponudu Ponuditelja/zajednicu ponuditelja \_\_\_\_\_\_\_\_\_\_\_\_od \_\_\_\_\_\_ s cijenom od \_\_\_\_\_\_\_\_ HRK, odnosno ukupnom cijenom od \_\_\_\_\_\_\_ HRK, kao najbolje ocijenjenom ponudom, sukladno objavljenom kriteriju za donošenje odluke o odabiru te uvjetima i zahtjevima iz Dokumentacije za nadmetanje.

(2) Ovaj ugovor o nabavi roba obvezuje na izvršenje Ponuditelja/zajednicu ponuditelja i Naručitelja.

**PREDMET I TRAJANJE UGOVORA**

**Članak 2.**

(1) Predmet ovog ugovora je nabava robe i to kućanskih i osnovnih higijenskih potrepština, a prema ponudi Ponuditelja/zajednice ponuditelja, odnosno ponuđenom Troškovniku te uvjetima utvrđenim ovim ugovorom.

(2) Ovaj ugovor sklapa se na rok od 24 (dvadesetčetiri) mjeseca.

**UVJETI PROVEDBE UGOVORA**

**Članak 3.**

(1) Ovim ugovorom su određeni svi uvjeti za nabavu kućanskih i osnovnih higijenskih potrepština od Ponuditelja/zajednice ponuditelja čija je ponuda u postupku nabave odabrana kao najpovoljnija prema kriteriju odabira najniže cijene. Obveza Ponuditelja/zajednice ponuditelja je isporuka robe u skladu s ponudom, troškovnikom i tehničkom specifikacijom navedenom u troškovniku koji su sastavni dio ovog ugovora.

(2) U slučaju da najpovoljniji gospodarski subjekt nije u mogućnosti izvršiti predmet nabave, naručitelj će sklopiti ugovor o nabavi roba sa sljedećim raspoloživim najpovoljnijim gospodarskim subjektom prema kriteriju odabira najniže cijene.

(3) Količina kućanskih i osnovnih higijenskih potrepština navedenih u Troškovniku okvirno je procijenjena. Stvarna količina kućanskih i osnovnih higijenskih potrepština temeljem ovog ugovora može biti veća ili manja od predviđene količine, uz ograničenje da ukupna plaćanja bez poreza na dodanu vrijednost na temelju sklopljenog ugovora ne smiju prelaziti procijenjenu vrijednost nabave.

(4) Ponuditelj/zajednica ponuditelja je obvezan, ukoliko to Naručitelj zatraži, isporučiti robu u količini većoj od one navedene za pojedinu stavku u Troškovniku. Odbijanje Ponuditelja/zajednice ponuditelja da navedeno učini daje Naručitelju pravo na jednostrani raskid ugovora.

(5) Jedinična cijena predmeta nabave ponuđena u postupku za sklapanje ovog ugovora je fiksna i nepromjenjiva za cjelokupno vrijeme trajanja ovog ugovora, odnosno 24 mjeseci. U cijenu moraju biti uključeni svi troškovi i popusti.

(6) U ukupnu cijenu ponude uračunati su troškovi isporuke odnosno dostave robe, ambalaže za pakiranje higijenskih potrepština i izrada popisa robe.

**Članak 4.**

(1) Isporuka predmeta nabave vršit će se tijekom perioda trajanja ugovora putem mjesečnih isporuka.

(2) Nakon primitka pisane narudžbe Naručitelja za isporuku kućanskih i osnovnih higijenskih potrepština, Ponuditelj treba izvršiti dostavu naručene robe u roku od 3 dana od narudžbe.

(3) Mjesta isporuke robe je Kućna pomoć, Markušbrijeg 130B, 49253 Lobor

(4) Ponuditelj će za isporučenu robu ispostavljati račune mjesečno prema mjestu isporuke robe s detaljnom specifikacijom robe. Račun treba nasloviti na: Kućna pomoć, Markušbrijeg 130B, 49253 Lobor, OIB: 94136080501  
(5) Ukupna plaćanja zajedno s porezom na dodanu vrijednost na temelju ovog ugovora ne smiju prelaziti procijenjenu vrijednost nabave.

**Članak 5.**

(1) Plaćanje obveza iz ovog ugovora obavlja se na poslovni žiro račun odabranog ponuditelja/člana zajednice ponuditelja navedenog u zaglavlju temeljem odredbi iz članka 3. ugovora u roku 30 dana od ispostave računa za isporučenu robu. Za zakašnjela plaćanja Ponuditelj ima pravo obračunati zateznu kamatu maksimalno u visini važeće eskontne stope Hrvatske narodne banke.

**Članak 6.**

(1) Ovaj ugovor svaka ugovora strana može jednostrano raskinuti pisanom obavijesti koja će biti dostavljena poštom preporučeno ili neposrednom dostavom drugoj strani uz otkazni rok od 60 dana.

(2) Gospodarski subjekt može jednostrano raskinuti ugovor kada ocijeni da pod uvjetima utvrđenim ugovorom više ne može isporučivati robu.

(3) Naručitelj može odustati od sklopljenog ugovora osobito u slučaju:

- da gospodarskom subjektu iz ugovora nadležno tijelo zabrani gospodarsku djelatnost

- da gospodarski subjekt tijekom trajanja ugovora učini povredu odredaba članka 3. Ugovora

- kada roba nije isporučena na vrijeme

- kada roba nije u skladu s ponudom, troškovnikom i tehničkom specifikacijom

- kada je isporučena roba oštećena

- ukoliko ponuditelj ne dostavi jamstvo za uredno ispunjenje ugovora nakon proteka 8 kalendarskih dana od dana potpisa ugovora obje ugovorne strane

(4) O naknadno utvrđenim skrivenim nedostacima isporučenih proizvoda Naručitelj mora obavijestiti Isporučitelja pismenim putem nakon otkrivanja istih uz zapisnik s opisom otkrivenih nedostataka. Isporučitelj se obvezuje, po zaprimljenoj obavijesti o skrivenim nedostacima proizvoda, iste proizvode zamijeniti i isporučiti u roku od 5 dana. Ako se nedostaci u količini i kakvoći isporučene robe utvrde više od tri puta, Naručitelj ima pravo raskinuti Ugovor i naplatiti razliku do cijene drugog Isporučitelja i sve troškove vezane uz takvu nabavu.

**Članak 7.**

(1) U slučaju zakašnjenja u isporuci robe ili protivno utvrđenoj ponudi i specifikaciji Ponuditelj/član zajednice ponuditelja odgovara Naručitelju, odnosno ponuditelj/član zajednice ponuditelja je dužan naručitelju platiti kaznu od 3% vrijednosti robe s PDV-om za cjelokupnu isporuku koja kasni.

**Članak 8.**

(1) Ponuditelj jamči da je isporučena roba u skladu sa ugovorom i propisima i da nema mana koje onemogućuju ili smanjuju njihovu vrijednost ili prikladnost za redovnu upotrebu.

(2) Ponuditelj se obvezuje u roku 8 (osam) dana od potpisa Ugovora predati Naručitelju jamstvo za uredno ispunjenje Ugovora i otklanjanje nedostataka u jamstvenom roku od 5 (pet) godina, u obliku bjanko zadužnice u iznosu od 5.000,00 kn.

**Članak 9.**

(1) Ponuditelj/član zajednice ponuditelja ne podliježe odgovornosti za nastalu štetu i raskidu ugovora zbog neizvršavanja obveza, ako i u onoj mjeri u kojoj je njegovo kašnjenje s izvršenjem ugovora ili drugi propust u izvršavanju sporazumnih obveza rezultat više sile.

(2) U ovom ugovoru „viša sila“ znači događaj koji je izvan kontrole Ponuditelja/člana zajednice ponuditelja i koji ne podrazumijeva pogrešku ili nemar Ponuditelja/člana zajednice ponuditelja koji nije predvidiv.

(3) Ako dođe do situacije više sile Ponuditelj/član zajednice ponuditelja odmah u pisanom obliku obavještava Naručitelja o takvom stanju i njegovom uzroku. Ako Naručitelj u pisanom obliku ne zatraži drugačije, Ponuditelj/član zajednice ponuditelja nastavlja ispunjavati svoje ugovorne obveze u mjeri u kojoj je to realno izvodljivo i nastoji naći sve realne načine za izvršavanje obveza iz ugovora koje ne sprečava viša sila.

**ZAVRŠNE ODREDBE**

**Članak 10.**

(1) Ugovorne strane su suglasne da će se na uređenje svih ostalih odnosa iz ovog ugovora primjenjivati odredbe Zakona o obveznim odnosima.

**Članak 11.**

(1) Sve sporove koji eventualno nastanu po ovom ugovoru, ugovorne strane će prvenstveno rješavati sporazumno, a ukoliko se sporazum ne postigne, za odlučivanje o sporu nadležan je   
Općinski sud u Zlataru.

**Članak 12.**

(1) Sastavni dio ovog ugovora čini ponuda Ponuditelja/zajednice ponuditelja, troškovnik sa tehničkom specifikacijom navedenom u troškovniku potpisana od ovlaštenih predstavnika ugovornih strana.

**Članak 13.**

(1) Ovaj ugovor sastavljen je u četiri (4) istovjetna primjerka, od kojih svaki primjerak ima snagu izvornika, za svaku ugovornu stranu po dva (2) primjerka, a stupa na snagu i obvezuje potpisom svih ovlaštenih predstavnika ugovornih strana.

U Loboru, \_\_\_\_\_\_\_\_\_\_ 2018. godine

Za Naručitelja: Za Ponuditelja/zajednicu ponuditelja:

Damir Hubak, predsjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_